Katrín er danshöfundur í Jónsmessunæturdraumi í Þjóðleikhúsinu leikárið 2018 - 2019 . Katrín starfar sem danshöfundur og dansari . Katrín útskrifaðist með BA gráðu í kóreógrafíu frá ArtEZ Academy of the Arts í Hollandi vorið 2008 . Áður lærði hún samtímadans við Listaháskóla Íslands . Hún hefur samið ýmis dansverk , þar á meðal ÞEL fyrir Íslenska dansflokkinn , Crescendo og Shades of History í samstarfi við Tjarnarbíó , End of an Era fyrir samtímadansbraut Listaháskóla Íslands , Saving History og Macho Man í samstarfi við Reykjavík Dance Festival og Kviku í samstarfi við Þjóðleikhúsið . Katrín hefur gert dans - og sviðshreyfingar í leiksýningum hjá Þjóðleikhúsinu , Íslensku Óperunni , Theater Republique í Danmörku , Toneelgroep Amsterdam í Hollandi , Norræna húsinu og Stúdentaleikhúsinu . Hún samdi einnig danshreyfingar í tónlistarmyndböndum fyrir Joy Divison , Ásgeir Trausta , Ólaf Arnalds og Between Mountains . Katrín hefur hlotið nokkrar tilnefningar til Grímunnar og hlotið verðlaunin sem danshöfundur fyrir Crescendo og Coming Up , og sem dansari fyrir Shades of History . Hún hefur einnig verið tilnefnd til Menningarverðlauna DV og til gagnrýnendaverðlauna evrópska tímaritsins Tanz .